S/oiy of U)i/i. 223 



oukou lei alii keia?" Ae mai la ka wahine: "Ae, o ko makou nei lei alii ia, aole e laha 

 wale i na makaainana." "He niea nui wale keia mea i kamalii o ko makoii walii, mai 

 kamalii a ka lualiine ; o ka lei alii o ko makou poe alii, lie niho palaoa, lie niho no ke 

 koliola, oia ka lei alii, ua luukia ia me ka aha lauolio a paa." A e uliai ae ana o Umi 

 i ka lei palaoa wiliwili o ke kaikamahine a Kulukulua. 



MOKUNA IX. 



No KE Kaua a Umi-a-Liloa me na 'Lii o Hilo; Lanakila Ana, 



A Huipuia o H11.0. 



I KA hailiai ana o Umi-a-Liloa i ke alelo o ka palaoa wiliwili o ke kaikamahine 

 a Kulukulua, a ike ke kaikamahine a Kulukulua ua haihaiia ka niho palaoa ona, o ka 

 uwe ae la no ia me ka minamina nui, a holokiki aku la i ka makuakane me ka olelo 

 aku : "Ua pau kuu lei palaoa i ka haihaiia e kuu kane." I mai ka makuakane : "Heaha 

 ke kumu o ka haihai ia ana o ko niho palaoa?" Olelo aku ke kaikamahine: "Ua olelo 

 mai ua kanaka la, no ka hilahila ka. He mea nui wale no ka ia o ka lei palaoa wiliwili 

 i ko lakou makaainana, mai kamalii a ka luahine, a o ka lei alii ka o ko lakau poe alii, 

 o ka niho o ke kohola, me ka niho palaoa." Olelo aku la o Kulukulua i ke kaikama- 

 hine: "E hoopaa ia keia poe kanaka i ke kaula, a i loaa ole ka lei alii niho palaoa, 

 alalia, e pau lakou i ka lukuia, a e noa ka heiau o Kanoa ia lakou." A nolaila, ua 

 kena ae o Kulukulua i na koa, a ua hoopaa ia o Umi ma i ke kaula. Ekolu lakou i 

 hoopaa ia i ke kaula, o Umi-a-Liloa, o Omaokamau, a me Koi; a o Piimaiwaa, oia ka 

 mea nana i kii ka niho palaoa i Waipio, no ka mea, ua kau ia ke kanawai, hookahi no 

 la, alalia, loaa ka palaoa, a i ole e loaa ka niho palaoa i ka la hookahi, e pau lakou i ka 

 make. A nolaila, ua holo aku la o Piimaiwaa a hiki i lalo o Waipio i ka nianawa pokole, 

 a lohe na 'Hi o Waipio ua hoopilikia ia o Umi ma ma Hilo, aole he manawa noho aku 

 ana o Piimaiwaa ia la hookahi no. A haawiia ka niho palaoa ma ka lima o ke kaika- 

 mahine a Kulukulua, he mea e kona olioli i ka ike ana i ka mea hou, ua lianaia ka 

 niho o ke kohola i lei alii niho palaoa, a ua lelele oia me ke kani o ka akaaka i ka 

 pomaikai ; aka, ia Umi-a-Liloa ka haawina kaumaha, no ka lilo ana o ka lei alii kauoha 

 a kona makuakane alii o Liloa. Aka, ua amama ae la o Umi-a-Liloa i kona akua, ia 

 Kukailimoku, e nialama ia ka lei alii o Nanikoki e na 'Hi o Hilo a hiki i ko lakou wa 

 e lawe pio ia ai. 



I ka wa i loaa mai ai o ka niho palaoa ua hookuu ia o Umi ma mai ko lakou 

 wahi hoopaa pio ana ma ka hale makuahonowai. I ka heme ana o Umi ma ma Hilo, 

 ua hoi mai lakou ma Hamakua, a hiki ilalo o Waipio, a huipu me kona man alii, a me 

 ka poe kaakaua kahiko o kona makuakane, a holo ka olelo no ke kaua me na 'Hi o 

 Hilo. Penei ka olelo i hooholoia : e hele koke ke kaua me ke kakali ole o ka manawa. 



